**ADÁSVÉTELI KERETSZERZŐDÉS**

TERVEZET

mely létrejött az alulírott napon és helyen, az alábbi felek között:

**Egyrészről:**

Név: **MÁV Szolgáltató Központ Zártkörűen Működő Részvénytársaság**

Székhely:1087 Budapest, Könyves Kálmán krt. 54-60.

Számlabenyújtási címe: 1426 Budapest, Pf.: 24.

Számlavezető pénzintézete: Raiffeisen Bank

Számlaszáma: 12001008-00135665-00600006

Adószáma: 14130179-2-44

Statisztikai számjel: 14130179-6311-114-01

Cégbíróság és cégjegyzékszám: Fővárosi Törvényszék Cégbírósága; Cg. 01-10-045838

Képviseli: Zala Viktor vezérigazgató

**Másrészről:**

Neve:

Székhelye:

Levelezési címe:

Számlavezető pénzintézete:

Számlaszáma:

Adószáma:

Statisztikai számjele:

Cégjegyzékszáma:

Aláírási joggal felruházott képviselő:

Ügyintéző:

Telefon:

Telefax:

Email:

mint **Eladó**

Vevő és Eladó (a továbbiakban együttesen: Felek, külön-külön: Fél) között, az alulírott napon az alábbi feltételekkel:

**Preambulum**

Vevő az EU Hivatalos Lapjában TED 88/2018-805629 szám alatt ajánlati felhívást tett közzé a közbeszerzésekről szóló 2015. évi CXLIII. törvény (továbbiakban Kbt.) szerinti nyílt közbeszerzési eljárás megindítására. Eladó, mint Ajánlattevő az eljárásban a törvényes feltételeknek megfelelő, érvényes ajánlatot nyújtott be, amely az ajánlati felhívás szerinti bírálati szempontok alapján került kiválasztásra, így Vevő Eladót hirdette ki az eljárás nyerteseként.

Szerződő Felek rögzítik, hogy jelen Szerződést a közbeszerzésekről szóló 2015. évi CXLIII. törvény 131. §-a alapján, a fent hivatkozott közbeszerzési eljárásra tekintettel, annak eredményeként írják alá.

A közbeszerzési eljárás során keletkezett minden dokumentum annak fizikai csatolása nélkül is a jelen Szerződés elválaszthatatlan részét képezi.

1. **A szerződés tárgya**

Nyári védőitalok – természetes ásványvíz - szállítása raktárra szállítással és elszámolással eseti raktári megrendelések (továbbiakban: Megrendelés) alapján.

* 1. Vevő a

- szén-dioxiddal dúsított természetes ásványvíz 0,25-0,33 literes, eldobható üveg palack kiszerelésben nettó………..Ft/db

- szén-dioxiddal dúsított természetes ásványvíz 0,5 literes, eldobható műanyag palack kiszerelésben nettó………..Ft/db

- szén-dioxiddal dúsított természetes ásványvíz 1 literes eldobható műanyag palack kiszerelésben nettó ………..Ft/db

- szén-dioxiddal dúsított természetes ásványvíz 1,5 literes eldobható műanyag palack kiszerelésben nettó ………..Ft/db,

- szén-dioxidmentes természetes ásványvíz 0,25-0,33 literes, eldobható üveg palack kiszerelésben nettó …………………. Ft/db

- szén-dioxidmentes természetes ásványvíz 0,5 literes eldobható műanyag palack kiszerelésben nettó …………………. Ft/db

- szén-dioxidmentes természetes ásványvíz 1 literes eldobható műanyag palack kiszerelésben nettó …………………. Ft/db

- szén-dioxidmentes természetes ásványvíz 1,5 literes eldobható műanyag palack kiszerelésben nettó …………………..Ft/db egységáron megrendeli, az Eladó pedig a Megrendelések alapján a teljesítési helyre leszállítja, és Vevő tulajdonába adja a jelen Szerződés **jelen pontjában** meghatározott termékeket. Vevő vállalja, hogy jelen Szerződés alapján leadott Megrendelés alapján leszállított termékeket szerződésszerű teljesítés esetén átveszi, és azok ellenértékét jelen Szerződés **5. pontja** szerint megfizeti.

* 1. Az 1.1. pontban meghatározott egységár tartalmazza az összes költséget és díjat, így különösen a szállítási, rakodási és csomagolási költségeket.

Az egységár nem tartalmazza a visszaszolgáltatandó raklapok költségeit, amelyet a számlában külön tételként kell feltüntetni.

* 1. Vevő a **4.1. pontban** meghatározott keretösszeg (továbbiakban: Keretösszeg) mértékéig jogosult Megrendelések leadására, Eladó ennek mértékéig köteles a teljesítésre. A Keretösszeg lehívási kötelezettséggel terhelt alapösszegből (továbbiakban: Alapösszeg) és lehívási kötelezettséggel nem terhelt opcionális részből (továbbiakban: Értékbeli eltérés) áll. Vevő a **4.2. pontban** meghatározott Alapösszeg mértékéig vállal lehívási kötelezettséget. Felek rögzítik, hogy a Keretösszeg előbbiekből adódó, fentiek szerinti nem teljes mértékű lehívásából eredő bevételkiesés Eladó kockázata, mellyel kapcsolatban semmilyen jogcímen nem jogosult Vevő felé igénnyel fellépni. Vevő jogosult az opcionális rész nem teljes mértékű és részletekben történő lehívására, mely az Alapösszegre történő lehívásokkal egyezően a Vevő által leadott egyoldalú Megrendelések megküldésével történik.
  2. Eladó köteles a szerződéskötéstől számított 2 munkanapon belül a megajánlott termékekről cikkenként elektronikus képi katalógust készíteni. Cikkszámonként minden értelmezhető és lehetséges esetben minimum 1 db képre szükség van. A kép az adott cikkszámhoz tartozó eszközt, anyagot, műszaki paraméter(eke)t tartalmazza, amelynek minimális befoglaló mérete: 500x500 pixel, mérete 50-100 kB. Csak JPEG formátum az elfogadott. A kép nevének meg kell egyeznie az ajánlati sablonban szereplő tételszámokkal (xxxxxxxxxx.jpg)
  3. Vevő egyenletes mennyiségű lehívásokra nem kötelezett.

1. **A szerződés hatálya, a teljesítés határideje**
   1. Jelen Szerződés a Felek általi aláírása napján lép hatályba, és a hatálybalépésétől számított 48. hónap végéig leadott Megrendelésekkel kapcsolatos kötelezettségek Felek általi teljesítéséig, vagy – amennyiben az hamarabb bekövetkezik – a Keretösszeg kimerüléséig hatályos.
   2. A Megrendeléseket Vevő faxon vagy elektronikus formában küldi meg Eladó részére, amely megrendelés-megküldéssel az egyedi adásvételi szerződés létrejön, és egyúttal kötelezettség keletkezik az Eladó teljesítésére. Az Eladó köteles a Megrendelések beérkezéséről Vevőnek faxon vagy elektronikus formában 24 órán belül visszaigazolást küldeni, amelynek tartalmaznia kell a szállítási időpontot (teljesítési határidő) a jelen Szerződés **2.3. és 2.4. pontjával** összhangban. A szállítási határidő **–** kivéve a **2.5. pontban** szabályozott soron kívüli megrendelés **–** Eladó általi, a **2.3. és 2.4. pontban** meghatározott rendelkezéseknek nem megfelelő meghatározása semmis, mely esetben a teljesítés véghatáridejének Felek a **2.3. pontban** foglalt időpontot tekintik.
   3. Eladónak a tárgyhót megelőző hónap 10. napjáig leadott Megrendelésben szereplő termékeket a tárgyhó 10. napjáig a teljesítési helyre le kell szállítania. Felek a félreértések elkerülése végett rögzítik, hogy adott hónap 11. napja és az utolsó napja közötti eseti megrendelések a következő hónap 10. napjáig leadott megrendelésnek minősülnek.
   4. Eladó a teljesítés pontos idejéről a Megrendelésben megjelölt átvevőket legalább 72 órával a teljesítés előtt köteles értesíteni.
   5. Vevő jogosult rendkívüli megrendelést (Soron kívüli megrendelés) leadni Eladó részére a **2.3. pontban** meghatározott határidőn kívül. A soron kívüli megrendelésekre a Megrendelés szabályai vonatkoznak a szerződésben kiemelt eltérésekkel.
   6. Soron kívüli megrendelés is csak az 1. sz. mellékletben külön megjelölt teljesítési helyek esetében történhet, továbbá a soron kívüli megrendelésre is vonatkozik a jelen Szerződés 2.8. pontjában szereplő legkisebb rendelhető mennyiségre vonatkozó előírás. Eladónak a **2.2. pont** alapján leadott soron kívüli megrendelést a megrendelés leadásától számított 72 órán belül a megjelölt teljesítési helyre kell szállítania.
   7. A Megrendelés az Eladó által a Megrendelésben szereplő termékek, Megrendelésben szereplő raktárba (szállítási helyszínre) történő leszállításával válik teljesítetté.
   8. **Rendelhető mennyiség:**

1. tétel: Szén-dioxiddal dúsított természetes ásványvíz 0,25-0,33 literes, eldobható üveg palack kiszerelésben; 1 440 palack +/- 10% (legkisebb rendelhető mennyiség) és a tartományban lévő számok egész számú többszörösei.

2. tétel: Szén-dioxiddal dúsított természetes ásványvíz 0,5 literes, eldobható műanyag palack kiszerelésben; 40 000 palack +/- 10% (legkisebb rendelhető mennyiség) és a tartományban lévő számok egész számú többszörösei.

3. tétel: Szén-dioxiddal dúsított természetes ásványvíz 1 literes eldobható műanyag palack kiszerelésben; 19 000 palack +/- 10% (legkisebb rendelhető mennyiség) és a tartományban lévő számok egész számú többszörösei.

4. tétel: Szén-dioxiddal dúsított természetes ásványvíz 1,5 literes, eldobható műanyag palack kiszerelésben; 15 000 palack +/- 10% (legkisebb rendelhető mennyiség) és a tartományban lévő számok egész számú többszörösei.

5. tétel: szén-dioxidmentes természetes ásványvíz 0,25-0,33 literes, eldobható üveg palack kiszerelésben; 1 440 palack +/- 10% (legkisebb rendelhető mennyiség) és a tartományban lévő számok egész számú többszörösei.

6. tétel: Szén-dioxidmentes természetes ásványvíz 0,5 literes eldobható műanyag palack kiszerelésben; 40 000 palack +/- 10% (legkisebb rendelhető mennyiség) és a tartományban lévő számok egész számú többszörösei.

7. tétel: Szén-dioxidmentes természetes ásványvíz 1 literes eldobható műanyag palack kiszerelésben; 19 000 palack +/- 10% (legkisebb rendelhető mennyiség) és a tartományban lévő számok egész számú többszörösei.

8. tétel: Szén-dioxidmentes természetes ásványvíz 1,5 literes eldobható műanyag palack kiszerelésben; 15 000 palack +/- 10% (legkisebb rendelhető mennyiség) és a tartományban lévő számok egész számú többszörösei.

Az alkalmankénti megrendelések mennyiségének telephelyenként el kell érnie a legalább 31 raklap mennyiséget, amely több tételt is magában foglalhat. Az eseti Megrendelésben szereplő mennyiségnek tételenként maradék nélkül oszthatónak kell lennie az adott tétel vonatkozásában meghatározott 1 raklapnyi mennyiséggel. Az egyes tételek 1 raklapnak megfelelő mennyiségét Eladó a jelen Szerződés megkötésekor közli Vevővel.

A Megrendelések száma valamennyi teljesítési helyet beleértve maximum 36 alkalom/12 hónap, de Vevő nem garantálja az egységes lehívásokat, azaz helyszínenként változhat a megrendelés gyakorisága. Egy alkalommal leadott eseti Megrendelés több teljesítési helyet is érinthet.

A Soron kívüli megrendelések száma valamennyi teljesítési helyet beleértve maximum 5 alkalom/12 hónap. A Soron kívüli megrendelés is beleszámít a 36 alkalom/12 hónap megrendelési gyakoriságba.

1. **A teljesítés helye**
   1. A konkrét teljesítési helye(ke)t maga a Megrendelés tartalmazza. A Vevő által a Megrendelésben megjelölt, jelen szerződés 1. sz. mellékletében felsorolt raktár(ak) lehetnek a teljesítés helyszínei. Soron kívüli megrendelés esetén szintén az 1. sz. melléklet szerinti teljesítési helyszínek az irányadók, a konkrét teljesítési helyszín soron kívüli Megrendelés esetén is a Megrendelésben kerül megjelölésre.
   2. A Vevő felhívja az Eladó figyelmét arra, hogy a teljesítést kizárólag munkanapokon, a Vevő átvevő szervezeti egységének munkarendjéhez igazodóan, az alábbi időpontokban fogadja el:

Hétfőtől csütörtökig: 8-14 óráig,

Pénteken: 8-12 óráig.

**Soron kívüli Megrendelés esetén:**

A megrendelés leadását követően, a Felek által előzetesen egyeztetett időpontban.

* 1. Felek kölcsönösen megállapodnak abban, hogy jelen Szerződés keretében elvégzendő tevékenységre, illetve felügyeletének biztosítására, koordinálására kapcsolattartó személyeket jelölnek ki.

Vevő részéről:

Kapcsolattartó személy neve:

Telefon:

Fax:

E-mail:

Eladó részéről:

Kapcsolattartó személy neve:

Telefon:

Telefax:

E-mail:

Felek rögzítik, hogy a jelen pont szerinti kapcsolattartók nem jogosultak a Szerződés módosítására, nyilatkozatuk nem jelenthet jogról való lemondást illetve a Szerződésben rögzített kötelezettségeken túli kötelezettségvállalást.

* 1. Felek rögzítik, hogy az 1. sz. mellékletben meghatározott (valamint esetleges módosulása folytán a későbbiekben bővített) teljesítési helyeken az áru szállítójárműről történő lerakodása, valamint a tároló helyre történő berakodása Vevő feladata.

1. **A szerződés Keretösszege, az egységár**
   1. Jelen Szerződés teljes **Keretösszege nettó 1 217 451 665,- Ft** + mindenkor hatályos áfa, azaz nettó egymilliárd-kettőszáztizenhétmillió-négyszázötvenegyezer-hatszázhatvanöt forint + mindenkor hatályos áfa.
   2. A Keretösszegből Vevő nettó **973 961 332,- Ft** összegre, azaz nettó kilencszázhetvenhárommillió-kilencszázhatvanegyezer-háromszázharminckettő forint összegre **lehívási kötelezettséget vállal (Alapösszeg)**.
   3. A 4.2. pontban meghatározott Alapösszegen felüli rész lehívására Vevő nem vállal kötelezettséget.
   4. A termékek nettó egységárait jelen Szerződés **1.1. pontja** tartalmazza.
   5. Az Eladó által megadott nettó egységárak a Szerződés időtartama alatt az alábbiak szerint változhatnak:
      1. Valamennyi termék egységára évente árkorrekcióra kerül, amennyiben a http://myceppi.com weboldal szerinti első heti árriport (Árindex - Heti Polimer Árriport) HDPE BM alapanyag ár egy éves átlagos árváltozása több mint + 10%-os eltérést mutat. A számítás alapját képező alapegységárak Eladó által a közbeszerzési eljárásban benyújtott ajánlatában és a jelen Szerződés 1.1. pontjában meghatározott tételenkénti egységárak.

A korrekció mértéke a teljes árnövekedés %-os értékének fele, a matematika szabályai szerint egész Forintra kerekítve.

A számítás (viszonyítás) alapja az ajánlattételi határidő napján, ……….. napján ismert http://myceppi.com weboldal szerinti (Árindex - Heti Polimer Árriport) HDPE BM alapanyag adott heti érték átlaga, azaz ………….. (€/tones)

Árkorrekció a Keretszerződés megkötésétől számítottan évente érvényesíthető, az egységárakra visszavetíthető. Az árkorrekció utólagosan, az adott árkorrekciós időszakot megelőző időszakra vonatkozóan nem érvényesíthető.

Az árkorrekciót és az árkorrekcióra vonatkozó dokumentálást a Vevő végzi el.

Az első árkorrekció a Keretszerződés megkötésének napjától számított tizenkettedik hónapban, a Keretszerződés megkötésének napjával megegyező napon kerül alkalmazásra.

A további árkorrekciók a megelőző árkorrekció napját követő naptól számított 12 hónap azonos napján kerülnek alkalmazásra.

A korrigált egységárak képzése tételenként a matematika szabályai szerint történik kerek/egész Forintra való kerekítéssel.

Amennyiben a vizsgált 12 hónapos időintervallumban az eltérés nem éri el a + 10%-os mértéket, a Keretszerződés előző évére kötött egységárai maradnak érvényben.

Az adott Megrendeléshez kapcsolódó ár kiszámításánál a szállítás/átvétel napját kell figyelembe venni.

* + 1. Eladó által megajánlott valamennyi nettó egységár a Szerződés időtartama alatt a Központi Statisztikai Hivatal (KSH) által a tárgyévet megelőző évre vonatkozóan közzétett fogyasztóiár-index 100%-os mértékével változhat, első alkalommal a Szerződés hatályba lépését követő 13. naptári hónapban leadott megrendelések vonatkozásában.

Ezt követően a Szerződés időtartama alatt további kettő alkalommal növelhető az Eladó által megajánlott (indexált) nettó egységár a fenti mértékben, második alkalommal a Szerződés hatályba lépését követő 25. naptári hónapban és azt követően leadott megrendelések vonatkozásában, míg harmadik alkalommal pedig a Szerződés hatályba lépését követő 37. naptári hónapban és azt követően leadott megrendelések vonatkozásában.

1. **Fizetési feltételek** 
   1. A számlázás alapja a Megrendelésben szereplő termékek leszállított, Vevő által átvett mennyisége. Az egyes Megrendelések teljesítéséről külön számlát állít ki Eladó.
   2. Vevő csak tételes, telephelyenkénti részletezettségű számlát fogad el. A teljesítést igazoló dokumentum, mely egyben a számla kötelező melléklete is, a Vevő által a szállítólevél alapján kiadott, Basware-ből előállított teljesítésigazolás. A kiállított számlán feltüntetett teljesítési időpont meg kell, hogy egyezzen a Basware teljesítésigazolásban feltüntetett teljesítés időpontjával (Áfa tv. 55. §). A Vevő (a 3.3. pontban meghatározott személyek útján) a teljesítés elismeréséről (teljesítésigazolás) vagy az elismerés megtagadásáról legkésőbb az Eladó teljesítésétől számított 15 napon belül írásban köteles nyilatkozni.
   3. A számlát az Eladó teljesítésenként jogosult kiállítani.
   4. A megfelelő tartalommal kiállított számla ellenértéke a számla Vevő általi kézhezvételétől számított 30 napos fizetési esedékességgel, a Polgári Törvénykönyvről szóló 2013. évi V. törvény (a továbbiakban: Ptk.) 6:130. §-a alapján átutalással kerül kiegyenlítésre az Eladó által kiállított számlán feltüntetett bankszámlára.

Eladó számlája azon a napon számít pénzügyileg teljesítettnek, amikor a Vevő bankszámláját számlavezető pénzintézete a számla összegével megterheli.

* 1. Számla elfogadásának feltételei:

Eladó számláját csak a Vevő által elektronikus úton megküldött Basware teljesítésigazolásának kézhezvétele után állíthatja ki, és a számlához mellékelnie kell annak kinyomtatott példányát (példányait) és a Vevő által aláírt szállítólevél másolati példányát (példányait) is. A számlát a Vevő csak akkor fogadja be, ha azon, illetve a mellékelt teljesítésigazoláson megtalálható a Vevő rendelésszáma(i) és jelen Szerződés száma. A rendelésszám(ok) és a Szerződés száma (……../2018/SZK) nélkül beérkezett számlákat a Vevő hiánypótlásra visszaküldi az Eladónak. A Szerződés szerinti fizetési esedékesség a helyesen kiállított számla Vevő általi kézhezvételétől számítandó. A rendelésszám és/vagy a Szerződés száma hiányából eredő késedelmes fizetésért az Eladó késedelmi kamat felszámítására nem jogosult. A Vevő fizetési késedelme esetén a Ptk. 6:155. § szabályai az alkalmazandóak.

* 1. Felek megállapodnak, hogy késedelmes fizetés esetén Eladó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
  2. Szerződő Felek megállapodnak abban, hogy a Vevővel szembeni bármilyen követelés engedményezése (ide értve annak faktorálását is), illetve a Vevővel szembeni bármilyen követelésen zálogjog alapítása a Vevő előzetes írásos jóváhagyásával lehetséges. A Vevő írásos jóváhagyása nélküli engedményezéssel Eladó szerződésszegést követ el Vevővel szemben, melynek alapján Eladót kártérítési felelősség terheli.
  3. A Vevő előleget nem biztosít. A Vevő fizetési biztosítékot nem ad, s egyéb szerződést biztosító mellékkötelezettségek nem terhelik.
  4. A számlázási cím: MÁV Szolgáltató Központ Zrt.

1087 Budapest, Könyves Kálmán krt. 54-60.

A számla megküldésének címe: MÁV Szolgáltató Központ Zrt.

1426 Budapest, Pf. 24.

* 1. Eladó nem fizethet meg, illetve számolhat el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek Eladó adóköteles jövedelmének csökkentésére alkalmasak.
  2. Eladó vállalja, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdés a) és b) pontjai szerinti ügyletekről a Vevőt haladéktalanul értesíti.[[1]](#footnote-2)
  3. Vevő a jelen Szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.
  4. Amennyiben Eladó külföldi adóilletőségű, köteles a szerződéskötéskor Vevő rendelkezésére bocsátani az arra vonatkozó meghatalmazást, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.[[2]](#footnote-3)
  5. Felek megállapodnak, hogy amennyiben az adózás rendjéről szóló 2017. évi CL. törvényben (a továbbiakban: Art.), valamint az Elektronikus Közúti Áruforgalom Ellenőrző Rendszer működéséről szóló 5/2015. (II. 27.) NGM rendeletben (továbbá a kapcsolódó jogszabályokban és azok módosításaiban) meghatározott - közúti fuvarozási tevékenységhez kapcsolódó - ún. EKÁER szám (EKÁER: Elektronikus Közúti Áruforgalom Ellenőrző Rendszer) bejelentési kötelezettség fennáll, az EKÁER számra vonatkozó adminisztrációs és egyéb jogszabályi kötelezettség Eladót terheli. Az Eladó ezen kötelezettséggel kapcsolatos mulasztásából eredő, Vevőt érő minden kárért Eladó teljes felelősséggel tartozik.

Amennyiben a fentiektől eltérően jogszabály alapján az EKAER szám bejelentési kötelezettség a Vevőt terheli, Eladó köteles a teljesítés során az Elektronikus Közúti Áruforgalmi Ellenőrző Rendszer (röviden EKAER) szállítással, fuvarral kapcsolatos előírásait betartani. Eladó vállalja, hogy a Vevő esetleges EKAER bejelentési, adatszolgáltatási feladatai teljesítése során a Vevővel együttműködik, a szükséges adatszolgáltatást Vevő felé haladéktalanul teljesíti. Felek rögzítik továbbá, hogy amennyiben a Vevő EKAER bejelentési kötelezettségével kapcsolatban az Eladó érdekkörében felmerülő bármilyen változás történik, úgy Eladó köteles azt haladéktalanul Vevővel közölni. Amennyiben ezen tájékoztatási kötelezettségét Eladó elmulasztja, úgy Eladót kártérítési kötelezettség terheli, amely többek között kiterjed azon károkra, költségekre, illetve hatóság által kiszabott pénzbírságokra, amelyek az Eladó általi szerződésszegésből következnek.

* 1. A Vevő tájékoztatja az Eladót, hogy a Ptk. 6:139. §-ban foglaltak alapján a teljesítésigazolás jelen szerződésben meghatározottak szerinti kiállításától függetlenül a Vevőt megilleti az ellenszolgáltatás visszatartásának joga, amennyiben az Eladó teljesítése hibásnak minősül.

1. **Szavatosság és jótállás**
   1. Eladó szavatol azért, hogy a leszállított termékek hiba- és hiánymentesek, valamint megfelelnek a vonatkozó szabványoknak, egészségügyi és környezetvédelmi előírásoknak, valamint valamennyi irányadó jogszabálynak, továbbá a jelen Szerződés megkötését megelőző közbeszerzési eljárás dokumentumaiban – ideértve a Vevő közbeszerzési eljárásban benyújtott nyilatkozatait és ajánlatát is – foglaltaknak.
   2. A Vevő fenntartja magának a jogot, hogy a termékeket az átadás-átvételt követően minőségi és mennyiségi vizsgálatnak vesse alá. A vizsgálatot Vevő erre illetékességgel rendelkező egysége is végezheti. A termék hibájának megállapítása esetén az ellenőrző vizsgálat költsége az Eladót terheli.
   3. Eladó szavatolja, hogy a Szerződés tárgyát képező termékek fölött harmadik személynek nincs olyan joga, amely a Vevő tulajdonszerzési, birtoklási és használati jogát akadályozná vagy korlátozná. Ennek megszegése esetén Eladó a Vevő felé a Ptk. szerinti felelősséggel tartozik.
   4. Eladó az átadott termékekre a szerződésszerű átadás-átvétel napjától számítottan a jogszabályok szerinti szavatosságot vállal. Amennyiben jogszabály szavatosságra vagy jótállásra hosszabb időszakot határoz meg, vagy a gyártó hosszabb időszakot vállal, úgy ezt kell irányadónak tekinteni.
2. **Minőségi és mennyiségi átvétel**
   1. A Vevő fenntartja magának a jogot, hogy minden átadásra felajánlott termékből legalább 8 mintát vegyen (és ebből vonjon le következtetést a teljes leszállított mennyiségre vonatkozóan) és a terméket vagy a mintát külön, mennyiségi és/vagy minőségi vizsgálatnak vesse alá. A mintavételezést a Vevő illetékes egysége is végezheti, az Eladó képviselője ezen igény esetén jelen lehet. A vizsgálatot ugyancsak a Vevő erre illetékességgel rendelkező egysége is végezheti. Mennyiségi és/vagy minőségi vizsgálat esetén a mennyiségi és/ vagy minőségi átvétel a vizsgálattal fejeződik be. Hiba esetén az ellenőrző vizsgálat költsége az Eladót terheli. A mintában fellelt esetleges minőségi vagy mennyiségi hibát az ellenkező bizonyításáig a teljes szállítmányban (Megrendelésben) meglévő hibának kell tekinteni. Az ellenkező bizonyítása az Eladó kötelezettsége.

A Szerződésben foglalt termékekre vonatkozó egyéb műszaki, minőségi előírásokata jelen Szerződés **2. számú melléklete tartalmazza.**

* 1. A mennyiségi és minőségi átvétel helye:

A Megrendelésben meghatározott teljesítési hely.

* 1. A Vevő részéről bármely, nem szerződésszerű teljesítés jogi fenntartás nélküli elfogadása nem értelmezhető joglemondásként azon igényről vagy igényekről, melyek a Vevőt szerződésszegés következményeként megilletik.
  2. Vevő az egyes szállítások átvételekor köteles az ugyanazon szállítási helyszínre teljesített korábbi szállításokból megmaradt visszaszolgáltatandó raklapokat Eladó részére visszaadni. A visszaszolgáltatott raklapnak a leadottal azonos minőségűnek kell lennie, a szállítás során leadottnál rosszabb minőségű raklapot Eladó nem köteles átvenni.

Az adott helyszínre teljesített utolsó szállításból visszamaradt raklapok visszaszolgáltatására Vevő a jelen Szerződés megszűnését követő 6 hónapon belül köteles a szállítás teljesítésével megegyező helyszínen.

1. **Szerződésszegés, kötbér**
   1. Szerződésszegésnek minősül minden olyan magatartás vagy mulasztás, amelynek során bármely Fél a jelen szerződéses kötelezettségét megsérti.
   2. Felek Eladó nem teljesítése, késedelmes teljesítése, illetve hibás teljesítése esetére kötbérfizetésben állapodnak meg.
   3. A kötbér alapja: a szerződésszegéssel érintett (adott Megrendelésben szereplő) nettó érték.
   4. A kötbér mértéke:

* késedelem esetén: a kötbéralap 0,5 %-a/nap, de legfeljebb a kötbéralap 20 %-a,
* hibás teljesítés esetén a kötbéralap 15 %-a,
* nem teljesítés (meghiúsulás) esetén a kötbéralap 20 %-a.

Amennyiben a késedelmi kötbér mértéke az adott Megrendelés kötbéralapjának 20%-át eléri, a Vevő jogosult a Megrendelést felmondani és az ahhoz kapcsolódó jogkövetkezményeket, különösen, de nem kizárólagosan a jelen pontban meghatározott nem teljesítési (meghiúsulási) kötbért alkalmazni.

* 1. Ha az Eladó az általa ismert várható szerződésszegéséről elvárható időben, de legfeljebb a körülmény felmerülésétől számított 48 órán belül nem tájékoztatja a Vevőt, úgy az értesítés elmulasztása miatti kötbérként Felek a várható szerződésszegéssel érintett nettó szerződéses érték alapján megállapított, azonban a kimentésre tekintettel meg nem fizetett kötbér értékének 10 %-át kötik ki. Az értesítés elmulasztása miatti kötbér akkor is jár, ha az Eladó azon szerződésszegési felelősség alól, melyről értesítést kellett volna adnia, magát egyébként kimenti. A kötbér a Vevő ezzel kapcsolatos igényének bejelentésekor válik esedékessé.
  2. A kötbér mértéke a katalógus képek

1. késedelme esetén napi 500,- Ft/kép, de maximum a teljes nettó szerződéses keretösszeg 10 %-a.
2. hibás teljesítése (azaz, ha az Eladó nem megfelelő képet csatolt, vagy annak kiterjesztése vagy egyéb jellemzője nem felel meg jelen Szerződésben rögzítetteknek) esetén napi 500,- Ft/kép, de maximum a teljes nettó szerződéses keretösszeg 10 %-a. Amennyiben a jelen pontban meghatározott kötbérek elérik az a) vagy b) pont szerinti kötbérmaximumot, a Vevő jogosult a 8.4. pont szerinti nem teljesítési (meghiúsulási) kötbért alkalmazni.
   1. A kötbér esedékessé válik:

* késedelmi kötbér esetén (ideértve a **8.6. a) pontban** jelölt esetet is), ha a késedelem megszűnik, vagy a póthatáridő lejár, vagy a késedelmi kötbér mértéke a kötbérmaximumot eléri,
* hibás teljesítési kötbér esetén (ideértve a **8.6. b) pontban** jelölt esetet is), ha Vevő a hibás teljesítéssel kapcsolatos igényét Eladónak bejelentette,
* nem teljesítési kötbér esetén, ha Vevő az elállását/felmondását Eladónak bejelentette,
  1. Ha Eladó az adott Megrendelés vonatkozásában a 2.3. és a 2.6. pontokban foglalt határidők figyelembevételével késedelmesen teljesít, haladéktalanul, de legkésőbb az eredeti teljesítési határidőtől számított 2 munkanapon belül köteles a Vevővel egyeztetett póthatáridőt vállalni, mely nem haladhatja meg a 30 napot. Amennyiben nem kerül sor Vevővel egyeztetett póthatáridő tűzésére (Vevő nem köteles a késedelmes teljesítést elfogadni), vagy a teljesítésre kitűzött póthatáridő eredménytelenül telik el, az adott Megrendelést nem teljesítettnek kell tekinteni. A póthatáridő kitűzése, illetve a Szerződés nem teljesítése sem mentesíti Eladót a késedelmi kötbér megfizetésének kötelezettsége alól. A póthatáridő kötbérköteles időszak.
  2. A késedelem vagy hibás teljesítés esetére kikötött kötbér megfizetése nem mentesít a teljesítés alól.
  3. Amennyiben a Megrendelés alapján teljesített minőségi hibás termékek mennyisége meghaladja a leszállított mennyiség 2 %-át, úgy Vevő jogosult a **Megrendelést azonnali hatállyal felmondani.** Ez esetben Eladót kártérítés nem illeti meg, azonban Eladó köteles Vevőnek a hibás teljesítési kötbéren felül valamennyi írásban igazolt kárát megtéríteni (pld. magasabb áron történő beszerzés).
  4. Ha Eladó a Megrendelést a **8.8. pont** szerint megadotthatáridőre nem teljesíti, úgy Vevő jogosult az **érintett Megrendelést** Eladó **szerződésszegése alapján azonnali hatállyal felmondani.** Eladót ezen esetben kártérítés nem illeti meg, azonban Vevő a meghiúsulási kötbéren túlmenően jogosult a szerződésszegés kapcsán felmerült kárát érvényesíteni.
  5. Amennyiben a Megrendelések alapján teljesített minőségi hibás termékek mennyisége a Szerződés hatálya alatt összesen legalább 10 db Megrendelést figyelembe véve eléri a leszállított mennyiség 2 %-át, úgy Vevő jogosult a **Szerződést a Ptk. szabályai szerint azonnali hatállyal felmondani**. Ezen esetben Eladót kártérítés nem illeti meg, azonban Eladó köteles Vevőnek a meghiúsulási kötbéren felül valamennyi kárát megtéríteni (pld. magasabb áron történő beszerzés).
  6. Ha Eladó a Megrendelést legalább öt alkalommal a **8.8. pont** szerint megadott póthatáridőre nem teljesíti vagy a késedelmi kötbér mértéke legalább két Megrendelés esetében eléri a maximumát, úgy Vevő jogosult a **Szerződést** Eladó szerződésszegése alapján a Ptk. szerint **azonnali hatállyal felmondani**. Eladót ezen esetben kártérítés nem illeti meg, azonban Vevő a meghiúsulási kötbéren túlmenően jogosult a szerződésszegés kapcsán felmerült kárát érvényesíteni.
  7. A kötbérről kiállított számviteli bizonylat a terhelőlevél.
  8. Vevő jogosult a jelen pont szerinti kötbéreket meghaladó kárainak és szerződésszegésből eredő egyéb jogainak az érvényesítésére is.
  9. Eladó által minőségi okból visszahívott termékek vonatkozásában Felek a késedelem esetére irányadó jogkövetkezményeket rendelik alkalmazni. A késedelem kezdő napja a visszahívással érintett Megrendelés teljesítési határideje, a késedelem utolsó napja a visszahívott termékek helyett szállított termékek szállításának napja, mely póthatáridő nem lehet hosszabb, mint a visszahívás bejelentésétől számított 5 naptári nap.

Szerződő Felek az Eladó által minőségi okból visszahívott termékek vonatkozásában a jelen Szerződés 8.12. pontját nem alkalmazzák.

1. **A Szerződés megszűnése**
   1. A Szerződés megszűnik a **2.1. pontban** meghatározott időtartam elteltével, vagy **-** amennyiben az hamarabb következik be **-** a **4.1. pont** szerinti Keretösszeg kimerülésével, továbbá a Szerződés megszüntethető a Felek közös megegyezésével a közös megegyezés szerint megállapított időpontban, rendkívüli felmondással (azonnali hatállyal), valamint a Ptk. szerinti feltételek fennállása esetén felbontható elállással.
   2. A rendkívüli felmondás joga a következő feltételek mellett gyakorolható.

Felek a Szerződést azonnali hatállyal, egyoldalú nyilatkozattal megszüntethetik (rendkívüli felmondás) ha:

* a másik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a másik Fél fizetésképtelenségét a bíróság a vonatkozó jogszabályok alapján jogerősen megállapítja;
* a másik Fél végelszámolását az erre jogosult szerv elhatározza.
  1. Vevő jogosult továbbá a Szerződést azonnali hatállyal, egyoldalú nyilatkozattal megszüntetni (felmondani) a jelen szerződésben és a vonatkozó jogszabályokban meghatározott esetekben, továbbá különösen, de nem kizárólagosan, ha:
* az Eladó a Vevő erre vonatkozó írásbeli figyelmeztetése és a szerződésszerű teljesítésre felhívása mellett, a Vevő által meghatározott póthatáridőn belül sem teljesíti a jelen Szerződés alapján fennálló kötelezettségeit.
* Vevő jogosult a jelen Szerződést azonnali hatállyal felmondani a **8.12. pont és** a **8.13.** **pont** bekövetkezte esetén.
  1. Vevő jogosult és egyben köteles a Szerződést felmondani – ha szükséges, olyan határidővel, amely lehetővé teszi, hogy a Szerződéssel érintett feladata ellátásról gondoskodni tudjon – ha a Kbt. 143. § (3) bekezdés a) és b) pontjában meghatározott feltételek bekövetkeznek.
  2. Eladó jogosult továbbá – a 8.13. pontban foglalt esetkör kivételével – a Szerződést azonnali hatállyal, egyoldalú nyilatkozattal megszüntetni, ha a Vevő az Eladó erre vonatkozó írásbeli figyelmeztetése és a szerződésszerű teljesítésre felhívása mellett, az Eladó által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit.
  3. A Szerződés megszűnése esetén a Felek a már teljesített szolgáltatások tekintetében kötelesek egymással a Szerződésben foglaltaknak és a Ptk. rendelkezéseinek megfelelően elszámolni.
  4. Ha a teljesítési határidő lejárta előtt nyilvánvalóvá válik, hogy az Eladó jelen Szerződésben vállalt kötelezettségeit esedékességkor nem tudja teljesíteni, és a teljesítés emiatt a Vevőnek már nem áll érdekében, a Vevő elállhat a Szerződéstől.
  5. A fenti pontokban rögzített eseteket meghaladóan Vevő a Ptk. szabályai szerint gyakorolhatja az elállás jogát.
  6. Felek megállapodnak, hogy jelen Szerződés megszűnése esetén Eladó haladéktalanul köteles jelen Szerződés teljesítésével összefüggésben birtokába jutott valamennyi okiratot, adatot, információt saját költségén a Vevő részére visszajuttatni.
  7. A Vevő a szerződést felmondhatja, vagy – a Ptk-ban foglaltak szerint – a szerződéstől elállhat Kbt. 143. (1) bekezdésének a)-c) pontjában valamint a Kbt. 143. (2) bekezdésében foglalt feltételek bekövetkezése esetén.
  8. Szerződő Felek a Szerződés megszűnésekor kötelesek elszámolni a visszaszolgáltatandó, de a Vevő által ténylegesen vissza nem adott raklapok vonatkozásában. Az elszámolás során Eladó köteles a visszaszolgáltatandó raklapok árát az adott eseti Megrendelésről kiállított számlával igazolni, a raklapok az így igazolt áron kerülnek elszámolásra.

A vissza nem szolgáltatott raklapok mennyiségét Szerződő Felek együttesen állapítják meg a Szerződés megszűnését követő 6 hónapon belül. A vissza nem szolgáltatott raklapok mennyiségének és értékének felmérését követően Eladó számlát állít ki, melyet Vevő annak kézhezvételét követő 30 napon belül átutalással egyenlít ki.

1. **Reklamáció**
   1. Vevő mennyiségi, vagy minőségi kifogás esetén a hiányosság felfedezése után haladéktalanul felvett reklamációs jegyzőkönyvet köteles az Eladónak megküldeni.
   2. Jogos mennyiségi kifogás rendezése az áru leszállításával, jogos minőségi kifogás rendezése az áru cseréjével történik. Eladó a jelen szerződés szerint megállapított póthatáridőn belül köteles a jogos kifogás rendezésére.
   3. A jogos kifogás teljesítésével kapcsolatos költségek az Eladót terhelik.
2. **Bejelentési kötelezettségek**
   1. Szerződő Felek a Szerződés teljesítése során együttműködni kötelesek. Ennek során a Felek minden olyan akadályról vagy körülményről, amely a Szerződés teljesítése szempontjából lényeges, kötelesek egymást szóban vagy írásban haladéktalanul értesíteni.
   2. A Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik Féllel a változást követő 3 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.
   3. Szerződő Felek a jelen Szerződésben foglalt valamennyi hivatalos értesítést vagy más közlést írásban kötelesek megküldeni a másik Fél részére, amely akkor tekintendő kézbesítettnek, ha azt személyesen adják át a címzettnek; vagy postán ajánlott küldeményként küldték meg a címzettnek, vagy ha telefaxon került elküldésre, a fax küldés eredményességének igazolásával, illetve ha e-mailben kerül megküldésre és az e-mail üzenet az elküldött üzenetek közé besorolásra kerül. A kézbesítés időpontjának az alábbi időpont tekintendő:

* személyes átadás esetén az átadás napja,
* ajánlott küldeményként történő postai kézbesítés esetén a feladást követő 5. munkanap, tértivevényes küldeményként történő kézbesítés esetén a kézbesítés időpontjában,
* telefaxon történt megküldés esetén az eredményes küldést igazoló fax visszaigazolás napja,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.
  1. Eladó a Kbt. szerinti értelemben vett alvállalkozót, illetve alkalmasság igazolására igénybe vett egyéb szervezetet az ajánlatában, valamint a vonatkozó jogszabályokban meghatározott módon jogosult és köteles a Szerződés teljesítésébe bevonni. Az alvállalkozó személyének megváltoztatása során az Eladó a Kbt. 138. § (3) valamint (4) bekezdései szerint köteles eljárni.

1. **Szerződésmódosítás**
   1. Jelen Szerződés módosítása csak a Kbt. 141. §-ában foglalt feltételekkel és a Felek közös megegyezésével, írásban lehetséges.
   2. Az Eladó személye kizárólag a Kbt. 139. § (1) bekezdésének a) valamint b) pontja szerinti feltételek esetén változhat meg.
2. **Eljárás jogvita esetén**
   1. Jelen Szerződés végrehajtásával kapcsolatos minden vitás kérdést a Felek békés úton kísérelnek megoldani. A békés úton nem rendezhető vitás kérdések eldöntésére a szerződő Felek kötelezik magukat, hogy a bírósági eljárást a polgári perrendtartásról szóló 2016. évi CXXX. törvény alapján hatáskörrel és illetékességgel rendelkező rendes magyar bíróság előtt indítják.
3. **Titoktartás**
   1. A jelen Szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik. A másik Fél bizalmas információjáról tudomást szerző Fél azt kizárólag a jelen Szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik Féllel nem közölheti, nyilvánosságra nem hozhatja, nem másolhatja, nem reprodukálhatja.
   2. Felek megállapodnak, hogy egymás bizalmas információit kölcsönösen úgy védik, mint a sajátjukat. Minden, a jelen Szerződés alapján átvett bizalmas információt – beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni, ha a Szerződés teljesül, a Szerződés megszűnik, vagy az információtulajdonos azt megkívánja.
   3. A jelen pont szerinti titoktartási kötelezettség a Szerződés megszűnését követő 3 (három) évig fennmarad. A titoktartási kötelezettség nem vonatkozik arra az esetre, ha bíróság, hatóság kötelezése vagy jogszabályban előírt kötelezettség folytán az adatokat, információkat nyilvánossá kell tenni.
   4. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.
4. **Vis maior**
   1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza.
   2. Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik, Felek akaratától független és elháríthatatlan.
   3. A vis maior bekövetkeztét – amennyiben annak tényét a Felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.
   4. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban, elektronikus úton és egyidejűleg ajánlott levélben kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
5. **Jogszabályok**
   1. A jelen Szerződésben nem szabályozott kérdésekben a Ptk., a Kbt. és az egyéb vonatkozó jogszabályok rendelkezései irányadóak.
6. **Egyebek**
   1. Eladó köteles nyilvántartást vezetni az egyes szállítások során átadott és Vevő által vissza nem adott visszaszolgáltatandó raklapokról. E nyilvántartást Szerződő Felek a jelen Szerződés minden évfordulója alkalmával egyeztetik.
   2. Az Eladó tudomásul veszi, hogy abban az esetben, ha Vevő jelen Szerződés által érintett tevékenységét a Szerződés hatálya alatt más gazdasági társaság veszi át, úgy e gazdasági társaság az Eladó külön hozzájárulása nélkül jogosult a Szerződésbe Vevő pozíciójába belépni és annak kötelezettségeit átvállalni, illetve jogait gyakorolni, feltéve, hogy e jogutódlás az Eladó jogait nem csorbítja, kötelezettségei teljesítését nem teszi terhesebbé
   3. Az Eladó kijelenti, hogy megismerte és elfogadta a MÁV Csoport Etikai Kódexét (http://www.mavcsoport.hu/mav-csoport/etikai-kodex), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Vevő által lefolytatott eljárásban együttműködik a vizsgálókkal. Vállalja, hogy a Vevő nevében eljáró személy(ek) Etikai Kódexet sértő cselekményé(ei)t jelzi a Vevő által működtetett etikai bejelentő és tanácsadó csatornán keresztül.
   4. Az Eladó tudomásul veszi, hogy a Szerződés teljesítésekor egyik Fél sem tanúsíthat olyan magatartást, amellyel a Vevő vagy kapcsolt vállalkozásaik jogos gazdasági érdekeit veszélyeztetné. Ide tartozik a jelen Szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Eladó kötelezettséget vállal arra, hogy jelen Szerződéssel összefüggésben, annak teljesítése során sem Vevőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Vevő előzetesen írásban beleegyezett. Ezen szabály megsértése szándékos károkozásnak minősül és Eladót teljes kártérítési felelősség terheli. A rendelkezés betartását Vevő bármikor jogosult ellenőrizni.
   5. A Szerződésben nem szabályozott kérdésekben a közbeszerzési eljárás során közzétett eljárást megindító felhívás, a felhívást kiegészítő közbeszerzési dokumentumok, illetve az Eladó által beadott ajánlat tartalma értelemszerűen irányadóak.
7. **Záradék**
   1. Eladó jelen Szerződést aláíró képviselője a Ptk. 3.31.§-ára is különös figyelemmel a jelen Szerződés aláírásával kijelenti és teljes körű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Vevővel szemben nem hatályos és annak semmilyen következménye a Vevőt nem terheli.
   2. Jelen Szerződés 6 példányban készült, melyből 4 példány a Vevőt, 2 példány az Eladót illeti.
   3. Jelen Szerződés, kizárólag az alábbi mellékletekkel együtt érvényes:
8. sz. melléklet: Teljesítési helyek
9. sz. melléklet: Műszaki leírás
10. sz. melléklet: BW teljesítésigazolás minta

Jelen Szerződést a Felek erre felhatalmazott képviselői elolvasás után, mint akaratukkal mindenben megegyezőt jóváhagyólag, cégszerűen aláírják.

Budapest, 2018. ………………….. ………………, 2018. …………………..

|  |  |
| --- | --- |
| **MÁV Szolgáltató Központ Zrt.**  **…………………………………………..**  **Zala Viktor vezérigazgató** | **………………………………..**  **…………………………………………..**  **…………………………….** |

#### 1. sz. melléklet

#### Teljesítési helyek

|  |  |  |
| --- | --- | --- |
| **Teljesítési helyek** | **Cím** | **Kapcsolattartó** |
| **1** | Budapest, Péceli u. 1. | Név: Kalcsóné Szabó Mária |
|  |  | Tel: 06 1 511 6712 |
| **2** | Szeged Rendező pu. | Név: Bangáné Juhász Georgina |
|  |  | Tel: 06 1 516 1339 |
| **3** | Dombóvár, Földvár u. 20. | Név: Nagy Norbert |
|  |  | Tel: 06 1 515 6544 |
| **4** | Székesfehérvár, Déli vasút u. | Név: Pásztoriné Gubics Ágnes |
|  |  | Tel: 06 1 512 4423 |
| **5** | Szombathely, Puskás Tivadar u. | Név: Szombath György |
|  |  | Tel: 06 1 517 1123 |
| **6** | Miskolc Dugonics út 12/a | Név: Nagyné Krompák Terézia |
|  |  | Tel: 061/514-1848 |
| **7** | Debrecen Tompa Mihály út | Név: Tályai Imréné |
|  |  | Tel: 061/513-2917 |

1. *)*a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)*pont *kb)*alpontjában meghatározott feltétel;

   *b)*a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)*pont *kb)*alpontjában meghatározott feltétel. [↑](#footnote-ref-2)
2. Külföldi adóilletőségű Eladó esetében csatolandó [↑](#footnote-ref-3)